पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर.धानमंडी थाना क्षेत्र के बाईजी राज का कुंड स्थित इलेक्ट्रॉनिक्स की दुकान पर चैम्पियन ट्रॉफी पर सट्टा लगाया जा रहा था। सूचना मिलने पर पुलिस ने दुकान पर दबिश दी। पुलिस ने आरोपियों से सट्टे में लगाए गए 30 हजार रुपए नकद और साढ़े चार लाख रुपए की पर्चियां सहित 3 मोबाइल जब्त किए हैं।
थानाधिकारी दिनेश रोहडिय़ा ने बताया कि हर्ष नगर, रामपुरा चौराहा निवासी कमल पुत्र हेमराज नागदा और मोचीवाड़ा, बड़ भुजा घाटी निवासी कमलेश उर्फ पिंटू जैन पुत्र स्व. महेन्द्र कुमार को गिरफ्तार किया है। ये इलेक्ट्रॉनिक पाट्र्स की दुकान की आड़ में सट्टे का काम करते थे। मोबाइल के जरिए ये ऑनलाइन और फोन पर सट्टे की बुकिंग करते थे। शनिवार को चैम्पियन ट्रॉफी के तहत इंग्लैंड बनाम ऑस्ट्रेलिया के मैच पर सट्टा लगाया जा रहा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn